I 1841 bega hun seg til Paris på studiereise, hvor hun ble elev av Friedrich Kalkbrenner. På denne tiden innlemmet hun komposisjoner av Liszt og Chopin i sitt faste repertoar. I Frankrike lot hun seg inspirere av de demokratiske og sosialistiske strømningene i perioden som ledet opp til Februarrevolusjonen i 1848, og hun ble svært opptatt av likestilling mellom kjønnene.